

**POZIV NA TREĆU (3) REDOVNU SJEDNICU UPRAVNOG ODBORA UNIJE STUDENATA UNIVERZITETA U ZENICI**

Na osnovu člana 26. stav (4) tačka a) Statuta Udruženja "Unija studenata Univerziteta u Zenici", sazivam 3. (treću) redovnu sjednicu Upravnog odbora Unije studenata Univerziteta u Zenici u akademskoj 2021/2022. godini, koja će biti održana u ponedjeljak 23.5.2022. godine s početkom u 18:00h u maloj sali Rektorata

Za sjednicu predlažem sljedeći:

**DNEVNI RED**

1. **Usvajanje zapisnika sa treće vanredne sjednice Upravnog odbora**
* izvjestilac: Faris Preljević, Predsjednik Unije studenata Univerziteta u Zenici
1. **Odluka o imenovanju člana Senata iz reda studenata Postdiplomskog studija**
* izvjestilac: Faris Preljević, Predsjednik Unije studenata Univerziteta

u Zenici

1. **Odluka o razrješenju Predsjednika Asocijacije Ekonomskog fakulteta Univerziteta u Zenici kao koordinatora marketing tima**
* izvjestilac: Faris Preljević, Predsjednik Unije studenata Univerziteta u Zenici
1. **Mjesečni izvještaj o radu marketing tima**
* izvjestioci: Faris Preljević, Predsjednik Unije studenata Univerziteta u Zenici
* Emrah Mujić, asistent koordinatora projekta
1. **Mjesečni izvještaj o radu lingvističkog tima**
* izvjestilac: Adis Kriko, Predsjednik Asocijacije studenata Filozofskog fakulteta Univerziteta u Zenici
1. **Mjesečni izvještaj o radu pravnog tima**
* izvjestilac: Ahmed Smolo, Predsjednik Asocijacije studenata Pravnog fakulteta Univerziteta u Zenici

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predsjednik Unije studenata Univerziteta u Zenici**

****

**ZAPISNIK SA 3. VANREDNE SJEDNICE UPRAVNOG ODBORA UNIJE STUDENATA**

**SPISAK PRISUTNIH**:

1. Faris Preljević, predsjednik Unije studenata Univerziteta u Zenici
2. Adnan Spahić, predsjednik Asocijacije studenata Ekonomskog fakulteta Univerziteta u Zenici
3. Adis Kriko, sekretar Unije studenata Univerziteta u Zenici
4. Resul Čehajić, predsjednik Asocijacije studenata Studentskog centra
5. Bejnamin Čelenka, predsjednik Asocijacije studenata Islamskog-pedagoškog fakulteta Univerziteta u Zenici
6. Nejra Beganović, predsjednica Asocijacije studenata Politehničkog fakulteta Univerziteta u Zenici
7. Din Pripoljac, predsjednik Asocijacije studenata Medicinskog fakulteta Univerziteta u Zenici
8. Armin Čaušević, predsjednik Asocijacije studenata Metalurško-tehnološkog fakulteta Univerziteta u Zenici

Za sjednicu je predložen sljedeći:

DNEVNI RED

1. Razmatranje prijedloga o imenovanju člana Etičke komisije

- Izvjestilac: FARIS PRELJEVIĆ, predsjedavajući U.O.

2. Tekuća pitanja

Javnu sjednicu je otvorio sekretar Unije studenata Univerziteta u Zenici, Adis Kriko, u 22h:30min. Na prijedlog predsjednika Unije studenata Univerziteta u Zenici, Farisa Preljevića, te je odmah na početku sjednice objašnjeno zašto se sazvala hitna sjednica UO i zašto se sjednica održava u kasnom terminu. Predsjednik Unije studenata, Faris Preljević, ojasnio je da se sjednica morala održati jer su isti dan, članovi UO koji su imali sastanak sa rektorom, dobili informaciju da već sutra moraju dostaviti prijedlog člana etičke komisije koji će biti u senatu te da zbog toga moraju hitno sazvati sjednicu.

AD 1. Razmatranje prijedloga o imenovanju člana Etičke komisije

- izvjestioc: Faris Preljević, predsjednik Unije studenata Univerziteta u Zenici

Prisutne je sa prvom tačkom dnevnog reda upoznao Faris Preljević, predsjednik Unije studenata Univerziteta u Zenici. Od pristunih se za riječ javio Adis Kriko koji predlaže Dina Pripoljca, predsjednika Asocijacije Medicinskog fakulteta kao najboljeg kandidata za tu poziciju. Prijedlog su podržali i Adnan Spahić, predsjednik Asocijacije Ekonomskog fakulteta te predsjednik Unije Faris Preljević. Nakon kraće pauze, zbog tehničkih problema (nestanak internet konekcije), dopušteno je i kolegi Dinu da se izjasni povodom ovog prijedloga te da li je saglasan da bude izabran za ovu poziciju. Din Pripoljac prihvata ovu odgovornost.

**ZAKLJUČAK: Upravni odbor Unije studenata je jednoglasno izabrao Dina Pripoljca kao člana Etičke komisije te će predsjednik Unije sljedeći dan do 11:00h dostaviti prijedlog senatu.**

**AD 2. Tekuća pitanja**

Otvara se mogućnost za diskusiju oko svih pitanja koja se odnose na Uniju studenata te se za riječ javlja predsjednik Unije studenata koji otvara temu apsolventske večeri. Konstatuje da je potrebno izmijeniti termin održavanja eventa sa 15.06 na 18.06.2022. Za riječ se javlja Adnan Spahić koji predlaže i da se apsolventsko organizuje sedmicu poslije te da se i taj prijedlog uzme u razmatranje. Predsjednik Unije također ističe problem nezadovoljstva studenata sa lokacijom apsolventske večeri te da neki studenti žele da se sprovede anketa među studentima kako bi se izabrala lokacija koju studenti žele. Faris ističe hitnost same realizacije projekta te da bi provođenje ankete oduzelo dosta vremena koje ionako nemamo. Ističe da je hotel Zenica najbolja opcija sa najljepšim ambijentom za studente s čim su se složile i ostale kolege iz UO.

Za riječ se također javlja i kolega Resul Čehajić koji ostale kolege upoznaje sa novim projektom koji planira realizirati na Univerzitetu uz saradnju sa kompanijom Red Bull.

Sjednica je okončana u 23:30h

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Predsjednik Unije studenata Univerziteta u Zenici**